Say It Ain't So, Joe (kanaouenn)
Say It Ain't So, Joe (Lâr n'eo ket gwir, Joe) a zo ur ganaouenn saoznek (4:36 he fadelezh), savet ha kanet gant an arzour saoz Murray Head (1946-).

Lod eo eus eil albom Head — Say It Ain't So an titl anezhañ — a voe enrollet e studioioù e Londrez ha Willesden (Bro-Saoz) hag embannet e 1975. Dont a reas e-maez ur bladennig e 1975 ivez, Say It Ain't So, Joe war an tu A ha Don't Forget Him Now war an tu B.

En e albom When You're in Love (1995) m'en devoa adkemeret ar ganaouenn ennañ e tisplegas Murray Head e oa deuet an awen dezhañ goude bezañ gwelet un teulfilm diwar-benn Afer Watergate. Meneg a oa bet graet ennañ eus Shoeless Joe Jackson (1887-1951), ur c'hoarier baseball stadunanat (Chicago White Sox) hag a voe dic'hopret en abeg da grogadoù falset hag en devoa kavet gwelloc'h tevel warne (Afer Black Sox a voe graet eus kement-se).

Kanet e oa bet e 1977 gant Roger Daltrey (1944-) ivez da-geñver e drivet albom One of the Boys.

Ar gerioù
War al lec'hienn METROLYRICS.

Liammoù diavaez
 Gerioù Say It Ain't So, Joe kanet gant Murray Head.
  Say It Ain't So, Joe kanet gant Roger Daltrey.

Notennoù ha daveennoù

Kanaouennoù saoznek
Kanaouennoù 1975